**Referat af Havneudvalgsmøde 24. februar 2022 på Hårbøllevej 152**

Tilstede: Thor Simony, Kirsten Petersen og Marianne Boje. Afbud fra Arlette Walsøe

Gæst: Leif Kronblad fra Vordingborg Kommune.

Dagsorden:

1. Godkendelse af referat af 12.01.22
2. Opfølgning på sidste møde
3. Nyt fra formand – med status på havnerenovering
4. Forslag og drøftelse til Trafik-parkeringsregulering i Hårbølle Havn
5. Planlægning af kommende møder
6. Eventue

**Punkt 4 blev rykket op som punkt 1.**

Kommunen ser positivt på initiativer til fartbegrænsning på Hårbøllevej fra Vandværket til Havnen. Der er forskellige forslag og muligheder for vej/fartregulering.

Rød 40, rundkørsel, 2 i en vej. Havneudvalget hælder mest til en løsning med en rundkørsel ved Hårbølle Bro. Der skal en politisk proces i gang for at få en afgørelse.

Parkering i sommer samt brug af Hermodsvej kræver en dispensation.

Thor retter henvendelse til Anja Valhøj, Planafdelingen angående ændring af lokalplan, så ovenstående kan iværksættes.

Ligeledes vil vi gerne vide, om der er en ny lokalplan på vej for området.

**1** Referatet blev godkendt.

**2** Thor taler med Kim om ordensregler. Ordensregler for Havnen skal færdiggøres på næste møde. Lokalplanen for Havnen skal også indbefatte skurene. Herunder havneservitutter for bygninger samt lokale retningslinjer for brug/salg og overdragelse.

**3** Havnerenoveringen kører efter planen, dog med ændring af den oprindelige rækkefølge. Det skyldes mangel på materialer. Arbejdet er færdig til 01.08.22 som planlagt.

**5** Næste møde: Torsdag d.07.04.22 hos Thor, Hårbøllevej 152

**6** Ingen punkter under eventuelt.

Referent

Marianne Boje